user
کیا ایپل 2024 تک سب بڑا سمارٹ فون برانڈ بن جاے گا؟
assistant
آئی فون 15 کی لانچ میں ابھی دو ہفتے باقی ہیں لیکن اس نئے ماڈل نے ایپل کے 2024 کے ابتداء تک سب سے بڑی اسمارٹ فون کمپنی بننے کی امیدیں آسمانوں تک پہنچا دی ہیں۔

تجزیہ کار مِنگ چی کو کے مطابق اس سال سام سنگ کے اسمارٹ فون کی شپ منٹ میں 22 کروٹ یونٹس کی کمی واقع ہوئی ہے۔ جس کا مطلب ہے کہ اگر 2023 کے دوسرے ششماہی میں ایپل کے آرڈرز میں کوئی تبدیلی نہیں آتی تو آئی فون کی شپ منٹ 22 کروڑ سے 22 کروڑ 50 لاکھ تک متوقع ہے جو ایپل کو سب سے بڑا اسمارٹ فون برانڈ بنا دے گا۔

ایپل کا آؤٹ لک 2024 کے لیے پُر امید ہے اور 25 کروڑ یونٹ کی فروخت کا ہدف متوقع ہے جبکہ مِنگ چی کو فروخت کی شرح میں سال بہ سال 5 سے 10 فی صد اضافہ بتاتے ہیں۔
مِنگ چی کو کےمطابق ایپل کو سپلائی چین مسائل کی وجہ سے آئی فون 15 شپ منٹ میں مزید کمی پر تشویش ہے۔ جبکہ آئی فون 15 پرو میکس کی تاخیر بڑا مسئلہ ثابت ہوسکتی ہے۔

تجزیہ کار کے مطابق آئی فون پرو میکس کی وسیع پیمانے پر شپ منٹ اس ہفتے سے شروع ہوجانی چاہیئے اور ساتھ ہی ایپل کو اپنے اپنے ’لیگیسی ماڈلز‘ کی شپ منٹ میں بھی اضافہ کر دینا چاہیئے۔

